

# Рөстәм Миңнеханов Әбу-Дабида кораллар күргәзмәсендә булды

*18.02.2013*


Татарстан Президенты Рөстәм Миңнеханов үзенең эш сәфәре кысаларында Әбу-Дабида дөньядагы иң зур кораллар күргәзмәләренең берсе IDEX – 2013 экспозициясе белән танышты.


IDEX күргәзмәсе ике елга бер тапкыр уздырыла. Хәзерге вакытта ул Якын Көнчыгыш һәм Төньяк Африка төбәкләрендә иң зур һәм иң авторитетлы күргәзмәләрнең берсе санала. Гадәттәгечә күргәзмә барышында кораллар җитештерүнең дөньядагы иң яңа казанышлары күрсәтелә. Быел бу күргәзмәдә 60 илдән 1100 компания катнаша.


Быелгы күргәзмәдә Россиядән – “Рособоронэкспорт”, “Ижмаш”, ЦНИИТОЧМАШ, “Уралвагонзавод”ы фәнни-җитештерү корпорациясе һ.б. катнаша.


ТР президенты Рөстәм Миңнеханов күргәзмәдә булды. Ул экспозициянең Россиягә караган өлешен, MAN,Mercedes-Benz,Renault кебек зур чит ил “йөк” автоҗитештерүчеләренең һәм дөньядагы әйдәп баручы Rheinmetall,Krauss-Maffei,Oshkosh кораллар концерннарының стендларын карады.


Рөстәм Миңнеханов күргәзмәдә шулай ук, Россия сәнәгать һәм сәүдә министры Денис Мантуров белән бергә, Берләшкән Гарәп Әмирлекләре Кораллы көчләренең югары башкомандующие генерал Шәйх Мөхәммәд бине Зәйед әл Наян белән очрашты.

*ТР Президенты матбугат хезмәте, Михаил Миронов*
Рөстәм Миңнеханов Әбу-Дабида кораллар күргәзмәсендә булды